text: [{"text_idx": "#000002", "text": "Ein roynd at ha\u0301la Ocean Explorer leysan miseydna\u00f0ist i\u0301 gja\u0301r"}, {"text_idx": "#000003", "text": "Vivian Motzfeldt, landssty\u0301riskvinna vi\u00f0 uttanri\u0301kis-, handils- og vinnuma\u0301lum"}, {"text_idx": "#000004", "text": "Gr\u00f8nlendska landssty\u0301riskvinnan, Vivian Motzfeldt u\u0301r Siumut flokkinum, ynskir nu\u0301 herdar reglur fyri fer\u00f0amannaskipum i\u0301 gr\u00f8nlendskum sjo\u0301gvi."}, {"text_idx": "#000005", "text": "Vivian Motzfeldt er landssty\u0301riskvinna vi\u00f0 uttanri\u0301kis-, handils- og vinnuma\u0301lum, og hevur harvi\u00f0 eisini a\u0301byrgdina av fer\u00f0afo\u0301lkavinnuni."}, {"text_idx": "#000006", "text": "Bo\u00f0ini koma eftir hendingina i\u0301 Alpefj\u00f8r\u00f0inum i\u0301 Eysturgr\u00f8nlandi, har eitt reikfer\u00f0askip, Ocean Explorer, hevur rent a\u0301 land."}, {"text_idx": "#000010", "text": "I\u0301 samr\u00f8\u00f0uni sl\u00e6r hon eisini fast, at hon fegnast um, at hv\u00f8rki fo\u0301lk ella na\u0301ttu\u0301ra hava fingi\u00f0 mein i\u0301 sambandi vi\u00f0 at hetta skipi\u00f0 rendi a\u0301 land."}, {"text_idx": "#000011", "text": "I\u0301 sambandi vi\u00f0 at lo\u0301gga\u0301van skal broytast tekur Vivian Motzfeldt fri\u00f0a\u00f0u oynna Uunartoq i\u0301 Su\u00f0urgr\u00f8nlandi fram sum d\u00f8mi. Ta\u00f0 er bert land\u00f8ki\u00f0, sum er fri\u00f0a\u00f0. Ti\u0301 kunnu reikfer\u00f0askip i\u0301 \u00f8llum st\u00f8ddum sigla rundan um oynna uttan for\u00f0ingar. I\u0301 dag er no\u0301g miki\u00f0, at hesi skip hava loyvi til at sigla i\u0301 gr\u00f8nlendskum sjo\u0301gvi, vi\u0301sir Vivian Motzfeldt a\u0301."}, {"text_idx": "#000012", "text": "(Mynd: Sirius patruljen / Arktisk kommando)"}, {"text_idx": "#000013", "text": "206 fo\u0301lk eru umbor\u00f0 a\u0301 skipinum Ocean Explorer."}, {"text_idx": "#000014", "text": "I\u0301 gja\u0301r royndi havrannso\u0301knarskipi\u00f0, Tarajoq, hja\u0301 gr\u00f8nlendska heimasty\u0301rinum at hja\u0301lpa til vi\u00f0 at toga skipi\u00f0 leyst, men ta\u00f0 eydna\u00f0ist ikki, upply\u0301sir Arktisk Kommando a\u0301 Facebook."}, {"text_idx": "#000015", "text": "Ta\u0301 Arktisk Kommando ma\u0301nadagin fekk bo\u00f0ini um at Ocean Explorer hev\u00f0i rent a\u0301 land, var\u00f0 avger\u00f0 tikin um at senda verjuskipi\u00f0 Knud Rasmussen til \u00f8ki\u00f0. Fer\u00f0in fra\u0301 har Knud Rasmussen var staddur til Alpefjorden i\u0301 Eysturgr\u00f8nlandi er heili 1.200 fjo\u0301r\u00f0ingar. Hetta merkti, at verjuskipi\u00f0 i\u0301 fyrsta lagi kundi vera frammi i\u0301 morgina\u0301ri\u00f0, lokala ti\u0301\u00f0. Nu\u0301 ljo\u0301\u00f0a bo\u00f0ini, at ta\u00f0 helst ikki ver\u00f0ur fyrr enn einafer\u00f0 fri\u0301ggjakv\u00f8ldi\u00f0, skrivar Ritzau."}]